
	פרק ראשון: הגדרות


	
	1. 
	בתקנון זה:


	
	
	1.1
	"המכללה"

	המכללה האקדמית של תל אביב יפו.


	
	
	1.2
	"הנשיא"          
	נשיא המכללה.


	
	
	1.3
	"סגן הנשיא 
לעניינים אקדמיים"

	סגן הנשיא לעניינים אקדמיים

	
	
	1.4
	"הנציב"          
	נציב קבילות הסטודנטים האמור בתקנון זה.


	                  14.3.2016
	1.5
	"מועמד"          
	מי שהגיש בקשה להתקבל ללימודים במכללה ובכלל זאת מי שהגיש בקשה להתקבל ללימודים במכינה ["המכינה"].


	                 14.3.2016
	1.6
	"סטודנט"        
	מי שהתקבל ללימודים במכללה, ובכלל זאת ללימודים במכינה,  מעת ששילם את מקדמת שכר הלימוד ועד שהפסיק את לימודיו או עד שקיבל את התואר או השלים את לימודי המכינה .


	
	
	1.7
	"ראש המינהל"  
	ראש מינהל הסטודנטים של המכללה.


	
	
	1.8
	"החוק"

	חוק זכויות הסטודנט תשס"ז – 2007.


	
	פרק שני: הנציב


	הגדרת תפקיד
	2.
	תפקיד הנציב הוא למנוע יחס לא ראוי מצד הסגל האקדמי או המנהלי של המכללה כלפי 
מועמדים או סטודנטים וכן למנוע את קיפוחם , אפלייתם או פגיעה בזכויות הקנויות להם בחוק. 

	הנציב
	3.
	סגן נשיא המכללה לעניינים אקדמיים ישמש, בתוקף תפקידו, כנציב.


	כפיפות
	4.
	הנציב יהיה כפוף ישירות לנשיא.


	תחומי הביקור
	5.
	במסגרת ברור קבילה הנציב יבדוק, לפי הצורך:

	
	
	5.1
	אם נגרם לקובל קיפוח או אפליה.


	
	
	5.2
	אם נפגעו זכויות הקובל שעל פי החוק לרבות פגיעה בזכויותיו שעל פי תקנון המשמעת.


	
	
	5.3
	האם הקובל לא זכה ליחס ראוי מצד חבר של הסגל האקדמי או המנהלי.


	אי תלות
	6.
	אף שהנציב יהיה כפוף לנשיא וידווח לו הרי שבמילוי תפקידו יפעל הנציב באורח עצמאי ועל פי צו מצפונו.

	
	פרק שלישי: קבילות


	תנאי להגשת קבילה

	7.
	לא תוגש לנציב קבילה אלא לאחר שהקובל יפנה לגורמים הרלבנטיים במכללה ויבקש טיפולם בנשוא הקבילה. בכתב הקבילה יציין הקובל למי פנה בעניינו ומה הייתה התגובה.

	הגשת קבילה

	8.
	 - - -

	הקובל
	
	8.1
	רשאי להגיש קבילה כל מועמד וכל סטודנט.

	מסמך קבילה
	
	8.2
	קבילה תוגש לנציב בכתב, בחתימת הקובל עצמו, תפרט את המעשים או המחדלים עליהם מלין הקובל ואת הצעדים שנקט הקובל לתיקון העוול לו הוא טוען עד למועד הגשת קובלנה. לקובלנה יצרף הקובל עותקי מסמכים המצויים בידו שלהם קשר לענין.


	קבילות שלא יטופלו
	9.
	 - - -

	
	
	9.1
	קבילות בעילום שם.


	
	
	9.2
	קבילות לגורם אחר שהנציב מכותב בהן בלבד.


	
	
	9.3
	קבילות בענין המצוי בהליכים משפטיים או משמעתיים (אלא אם כן מתייחסת 
הקבילה לפגיעה בזכויות הקובל על פי תקנון המשמעת).


	
	
	9.4
	קבילות בנושאים אקדמיים מובהקים.


	
	
	9.5
	קבילות שהוגשו בטרם מיצה הקובל את כל הליכי הבירור והערעור הקיימים בענין במכללה.


	
	
	9.6
	קבילות שעל פניהן ניכר שהוגשו שלא בתם לב.


	הפסקת טיפול
	10.
	יסתבר לנציב, במהלך בירור קבילה, כי חלה על הקבילה אחת החלופות האמורות בסעיף 9 דלעיל, יפסיק הנציב לאלתר את הטיפול בקבילה. הנציב יודיע לקובל, בכתב, על הפסקת הטיפול בקבילה וסיבתו.


	פרק רביעי: הליכים, מסקנות והמלצות


	שרותי מינהלה וברור ראשוני
	11.
	קובלנות יוגשו לנציב באמצעות משרד מינהל הסטודנטים שייתן לנציב את כל שירותי המנהלה שלהם יהיה הוא זקוק. ראש המינהל יערוך בדיקה ראשונית של כל קובלנה ויעביר לנציב את הקובלנה יחד עם תמצית כתובה של תוצאות בירוריו.

	סמכויות הנציב
	12.
	לשם ביצוע תפקידו יהיה הנציב מוסמך, בין היתר:

	
	
	12.1
	לעין באופן חופשי בכל מסמך הנוגע לדעתו לנשוא הקבילה, אפילו אם המסמך סודי לפי הוראות המכללה ונוהליה.


	
	
	12.2
	לדרוש ולקבל מכל עובד מכללה מסמכים, מידע ונתונים שיש להם, לדעתו, נגיעה לקבילה.


	
	
	12.3
	לזמן את הקובל כדי לקבל ממנו מסמכים מקוריים שברשותו ו/או הסברים והבהרות ביחס לקבילתו.


	
	
	12.4  
	לזמן כל עובד מכללה כדי לקבל ממנו הסברים והבהרות ביחס לנשוא הקבילה.


	תגובת הגורמים המבוקרים
	13.
	לא יגבש הנציב את המלצותיו ביחס לקבילה בטרם יאפשר לכל גורם שלמעשיו או מחדליו מתייחסת הקבילה להגיב עליה בכתב.

	מסקנות הנציב והמלצותיו
	14.
	 - - - 

	(3.5.2010)
	14.1
	על יסוד בירוריו יחליט הנציב או כי אין לדעתו ממש בקבילה - לאחר שהעובדות שנטענו בה לא אומתו  - או כי יש לדעתו ממש בקבילה, לאחר שהעובדות שנטענו בה אומתו, כולן או חלקן. 
לממצאי הנציב והחלטותיו לא יהיה מעמד בכל פורום משפטי של המכללה. 


	
	
	14.2       
	את מסקנות בירוריו, יחד עם המלצותיו בדבר אופן המשך הטיפול בנושא (מקום שיהיו  כאלה), יעביר הנציב לנשיא בכתב.

	
	
	14.3       
	לא יהיה בסמכות הנציב להמליץ על ביטול או שינוי פסק דין שניתן על פי תקנון 
המשמעת מאחר שפסק דין ניתן לשינוי רק במסגרת ערעור והחלטות בית הדין לערעורים הנן סופיות.


	
	
	14.4      
	הנשיא יחליט אם לאמץ את מסקנות הנציב ו/או את המלצותיו, כולן או חלקן, ויורה למשרד מנהל הסטודנטים למסור לקובל את החלטתו. החלטת הנשיא תהיה סופית.

	פרק חמישי: דוחות ותחולה


	(3.5.2010)
	15.
	הנציב יגיש למועצה האקדמית ולמושב השנתי הרגיל של חבר הנאמנים דו"ח תמציתי, בכתב, ביחס לקבילות בהן טיפל בשנה החולפת, ללא פרטים מזהים, תוך פירוט הקובלנות שנמצאו מוצדקות ואלו שנדחו, פירוט המלצותיו, מקום שהיו כאלה, ופירוט החלטות הנשיא ביחס לאימוץ מסקנותיו והמלצותיו.
הנציב יציג את הדו"ח בפני המועצה האקדמית  ובפני חבר הנאמנים.

	תחילה
	16.
	תחילתו של תקנון זה ביום אישורו על ידי הוועד המנהל (23.2.2010). 

